من أسوأ ما قرأت . رواية ميدفعش فيها جنيه . الغلاف مش معبر عن الرواية كاملة لأن فيها شق اجتماعي وشق طبي وشق آخر سياسي وديني، أيا كان الغلاف جذاب لأنه أوحي للمشتري انها رواية بوليسية وقلما أجد رواية بوليسية.. الشخصيات/ خالد وغادة وداليا وشادية وسارة وهيثم وغيرهم كتير، كل شخصية لها دور مؤثر في احداث الرواية بأحداث وقصص مختلفة ومتنوعة وتكاد تكون طويلة وده بيميز الرواية ويخلي القارئ يستمر في القراء والمتابعة كنوع من التشويق ولكن، كان مطالب من الروائي أنه يكتب بتعمق وتقديم أفضل عن الشخصية، انا حسيت اني بقرأ سيناريو فيلم مش روائي بيحكي قصة، وفجأة يقطع وكااات، يدخل يتكلم في صفحة مثلا: انتظرته اكثر من ساعة عند ناصية الشارع الذي يقطن فيه، هي مين دي اللي انتظرته ولا هو مين هو كمان، اعتقد لو الكاتب خصص فصول قصيرة وكتب في مقدمتها اسم البطل، زي سارة مثلا وينزل بعدها يحكي بقيت حكياتها ويقطع ويكتب بعدها خالد او جرجس ويكمل عشان يدي كل شخصية حقها وميضيعش متعة الرواية، اهم حاجة في الرواية اصلا ان القارئ يتعمق في شخصية مش شخصية عشان يعيش الاحداث.. حاجة كمان.. اللغة والمفردات والتعبيرات في البداية كانت ماشية كويس، يعني اول صفحة تمام، بعد ما هيثم دخل بألفاظ عككككك، شتايم وسب وايحاءات جنسية كتيير، امال الرواية تنجح ازاي كان ممكن الروائي يكتب من غير ما يوصف العك اللي عكه ده وبعدين كمان لحظة، بالنسبة لشخصية البنتين اللي بيقروا وهيثم عرف يزبطهم، يالهوي، هو الكاتب كان سرحان بيفكر ف ايه، مفيش بنات مثقفة وبتقرا وبالدماغ ده، القارئ ده مش بيبقي عاطفي للدرجة دي وسهل خداعه، اساسا القراءة بتوسع المدارك والمعلومات يقوم الكاتب ميلاقيش غير شخصية البنت المثقفة ويضحك عليها، وحوار عزازيل مكنش مقنع خااالص، انا شخصيا لو لقيت حد جاهل ف القراية كده ولا هعبره، لكن الواقعية تكمن في ان اللي زي هيثم دول كتير، والافضل ان الكاتب يعبر عنها بأسلوب لا يجرح القارئ.. المشاعر دي تقنية مهمة في كتابة الروايات، يعني احساس غادة ناحية جوزها واحساس ولاد خالد وسارا وهيثم، كاد الكاتب انه يوصل المشاعر بشكل جيد وليس ممتاز، احيانا في كروته واحيانا مبالغة احيانا بيدي كل حاجة حقها، مفيش وسط في رأي، في مواقف كان تستاهل انه يتكلم ويرغي فيها اكتر من كده شوية حتى لو الرواية هتوصل ل صفحة لكن طالما في مواقف وابطال كتير يبقي الوصف الجيد من متطلبات الكاتب.. الفكرة فين الفكرة النهائية؟ اذا في توعية فعلا وده من اهداف كتابة الرواية وعرض الاحداث بالشكل ده فالكاتب وضحها من خلال المواقف، ولكن ممكن متوصلش لكل القراء وده عيب مش مهم اوي لكن المفروض الكاتب ميتجاهلهوش في روياته التانية.. بس خلاص
reviews (hotels, books, movies, products and a few airlines)